# สมเด็จพระเจ้าชาลส์ที่ 3 แห่งสหราชอาณาจักร

| สมเด็จพระเจ้าชาลส์ที่ 3 |
| --- |
| *ประมุขแห่งเครือจักรภพ* |
| พระเจ้าชาลส์ที่ 3 ใน ค.ศ. 2023 |
| พระมหากษัตริย์สหราชอาณาจักร และเครือจักรภพ |
| ครองราชย์ | 8 กันยายน ค.ศ. 2022–ปัจจุบัน (3 ปี 10 เดือน 4 วัน) |
| ราชาภิเษก | 6 พฤษภาคม ค.ศ. 2023 |
| ก่อนหน้า | สมเด็จพระราชินีนาถเอลิซาเบธที่ 2 |
| รัชทายาท | เจ้าชายวิลเลียม เจ้าชายแห่งเวลส์ |
| นายกรัฐมนตรี | *ดูรายชื่อ* |
|  |
| พระราชสมภพ | เจ้าชายชาร์ลส์แห่งเอดินบะระ  (1948-11-14) 14 พฤศจิกายน ค.ศ. 1948 พระราชวังบักกิงแฮม ลอนดอน ประเทศอังกฤษ |
| ชายา | * ไดอานา สเปนเซอร์ (สมรส 1981; หย่า 1996)
* คามิลลา พาร์กเกอร์ โบลส์ (สมรส 2005)
 |
| พระราชบุตร *รายละเอียด* | * เจ้าชายวิลเลียม เจ้าชายแห่งเวลส์
* เจ้าชายแฮร์รี ดยุกแห่งซัสเซกซ์
 |
|

| พระนามเต็ม |
| --- |
| ชาร์ลส์ ฟิลิป อาร์เธอร์ จอร์จ |

 |
| ราชวงศ์ | วินด์เซอร์ |
| พระราชบิดา | เจ้าชายฟิลิป ดยุกแห่งเอดินบะระ |
| พระราชมารดา | สมเด็จพระราชินีนาถเอลิซาเบธที่ 2 |
| ศาสนา | โปรเตสแตนต์(นิกายแองกลิกัน) |
|  |
| การศึกษา | Gordonstoun School |
| ศิษย์เก่า | ทรินิตีคอลเลจ (MA) |
|  |
| ยศที่ได้รับการแต่งตั้ง |
| รับใช้ | สหราชอาณาจักร |
| แผนก/สังกัด | * ราชนาวี
* กองทัพอากาศสหราชอาณาจักร
 |
| ปีที่รับใช้ | 1971–1976 |
| ชั้นยศ | รายการ |
| บังคับบัญชา | เรือหลวง *Bronington* |
|

พระสุรเสียงของสมเด็จพระเจ้าชาลส์ที่ 3
ระยะเวลา: 2 minutes and 54 seconds2:54
พระราชกระแสแก่รัฐสภาสกอตแลนด์หลังการสวรรคตของสมเด็จพระราชินีนาถเอลิซาเบธที่ 2 พระราชมารดา บันทึกในวันที่ 12 กันยายน ค.ศ. 2022 |
|  |
|  |

**สมเด็จพระเจ้าชาลส์ที่ 3** (อังกฤษ: *Charles III*) พระนามเต็ม **ชาร์ลส์ ฟิลิป อาร์เธอร์ จอร์จ** (*Charles Philip Arthur George*; พระราชสมภพ 14 พฤศจิกายน ค.ศ. 1948) เป็นพระมหากษัตริย์สหราชอาณาจักรและอีก 14 ประเทศเครือจักรภพ เสวยราชสมบัติเมื่อวันที่ 8 กันยายน พ.ศ. 2565

พระองค์เสด็จขึ้นครองราชย์หลังพระราชมารดาเสด็จสวรรคตในวันที่ 8 กันยายน ค.ศ. 2022 ด้วยพระชนมพรรษา 73 พรรษา พระองค์เป็นรัชทายาทที่ดำรงพระยศองค์รัชทายาทยาวนานที่สุดในประวัติศาสตร์ และยังเป็นรัชทายาทที่พระชนมายุมากที่สุดที่สืบราชบัลลังก์สหราชอาณาจักร พระราชพิธีราชาภิเษกจัดขึ้นที่เวสต์มินสเตอร์แอบบีย์ในวันที่ 6 พฤษภาคม ค.ศ. 2023

## พระชนม์ชีพช่วงต้น

พิธีบัพติศมาชาลส์ (กลาง สวมเสื้อคลุมสำหรับพิธีบัพติศมา) ใน ค.ศ. 1948: (จากซ้ายไปขวา) สมเด็จพระเจ้าจอร์จที่ 6 พระอัยกา; เจ้าหญิงเอลิซาเบธ พระราชมารดาที่อุ้มพระองค์; ฟิลิป พระราชบิดา และสมเด็จพระราชินีเอลิซาเบธ พระอัยยิกา
ชาลส์เสด็จพระราชสมภพเวลา 21:14 น. (เวลามาตรฐานกรีนิช) ของวันที่ 14 พฤศจิกายน ค.ศ. 1948 ในรัชสมัยสมเด็จพระเจ้าจอร์จที่ 6 โดยเป็นพระราชบุตรองค์แรกในเจ้าหญิงเอลิซาเบธ ดัชเชสแห่งเอดินบะระ (ภายหลังเป็นสมเด็จพระราชินีนาถเอลิซาเบธที่ 2) กับฟิลิป ดยุกแห่งเอดินบะระ พระราชบิดามารดาให้กำเนิดพระราชโอรสธิดาอีก 3 พระองค์ คือ แอนน์ (ประสูติ ค.ศ. 1950), แอนดรูว์ (ประสูติ ค.ศ. 1960) และเอ็ดเวิร์ด (ประสูติ ค.ศ. 1964) จากนั้นในวันที่ 15 ธันวาคม ค.ศ. 1948 ชาลส์ตอนพระชนมบรรษา 4 สัปดาห์ ได้รับบัพติศมาเป็น *ชาลส์ ฟิลิป อาร์เทอร์ จอร์จ* ในห้องดนตรี พระราชวังบักกิงแฮมโดย Geoffrey Fisher อาร์ชบิชอปแห่งแคนเทอร์เบอรี

จอร์จที่ 6 สวรรคตในวันที่ 6 กุมภาพันธ์ ค.ศ. 1952 และพระราชมารดาของชาลส์ขึ้นครองราชย์เป็นเอลิซาเบธที่ 2 ชาลส์จึงกลายเป็นทายาทผู้มีสิทธิโดยตรงทันที พระองค์ได้รับตำแหน่งดยุกแห่งคอร์นวอลล์อัตโนมัติ ตามกฎบัตรของพระเจ้าเอ็ดเวิร์ดที่ 3 แห่งอังกฤษใน ค.ศ. 1337 และในฐานะพระราชโอรสองค์โตของกษัตริย์ และตำแหน่งดยุกแห่งรอธเซย์ เอิร์ลแห่งคาร์ริก บารอนแห่งเรนฟรูว์, ลอร์ดออฟดิไอลส์ และเจ้าชายและมหาเสวกแห่งสกอตแลนด์ที่เป็นตำแหน่งฝ่ายสกอต ต่อมา ในวันที่ 2 ของปีถัดมา ชาลส์เข้าร่วมพิธีราชาภิเษกองพระราชมารดาที่เวสต์มินสเตอร์แอบบีย์ โดยพระองค์ทรงประทับนั่งระหว่างสมเด็จพระราชินีเอลิซาเบธ พระราชชนนี พระอัยยิกา (ยาย) และเจ้าหญิงมาร์กาเรต เคาน์เตสแห่งสโนว์ดอน พระมาตุจฉา (น้า) และพระมารดาทูนหัวของพระองค์

### การศึกษา

โดยปกติแล้วพระราชวงศ์ที่มีพระชนม์ระหว่าง 5 – 8 ปีนั้นจะได้รับการศึกษาส่วนพระองค์ที่พระอาจารย์เข้ามาจัดการสอนถวายที่พระราชวังบักกิงแฮม หากแต่เจ้าชายเป็นพระราชวงศ์พระองค์แรก (และรัชทายาทของอังกฤษพระองค์แรก) ที่เสด็จเข้ารับการศึกษาที่โรงเรียน โดยทรงเข้าศึกษาที่โรงเรียนฮิลล์ เฮาส์ในเมืองลอนดอน และต่อมาที่โรงเรียนเตรียมความพร้อมด้านวิชาเคมีในเมืองเบิร์คแชร์ ซึ่งเจ้าชายฟิลิปพระบิดาของพระองค์ได้เสด็จเข้าศึกษาด้วยเช่นกัน ต่อมาพระองค์ได้เข้าศึกษาต่อที่โรงเรียนกอร์ดอนสตันในประเทศสกอตแลนด์ ซึ่งนั่นทำให้พระองค์เป็นรัชทายาทพระองค์แรกๆ ที่เข้าศึกษาในระดับโรงเรียนมัธยมทั่วไป พระองค์ทรงนิยามการเรียนที่นั่นว่า "คำสั่งกักกัน" และมีความทรงจำที่เลวร้ายมากในการเรียนผ่านลายพระราชหัตถ์ถึงครอบครัวหลายฉบับ

พระองค์ทรงสำเร็จการศึกษาระดับอุดมศึกษาจากมหาวิทยาลัยเคมบริดจ์ ในภาคศิลปศาสตรบัณฑิต นอกจากนี้พระองค์ทรงยังเข้ารับการศึกษาภาษาเวลส์ที่มหาวิทยาลัยอาเบอริสต์วิธ ในเวลส์เป็นเวลาหนึ่งภาคการศึกษา

## เจ้าชายแห่งเวลส์

ชาลส์ได้รับการสถาปนาเป็นเจ้าชายแห่งเวลส์และเอิร์ลแห่งเชสเตอร์ในวันที่ 26 กรกฎาคม ค.ศ. 1958

เมื่อยังดำรงพระอิสริยยศเป็นเจ้าชายแห่งเวลส์ สมเด็จพระเจ้าชาลส์ที่ 3 ทรงปฏิบัติพระราชกรณียกิจในพระปรมาภิไธยสมเด็จพระราชินีนาถเอลิซาเบธที่ 2 โดยทรงก่อตั้งองค์การการกุศลเยาวชน ปรินส์ทรัสต์ ในปี 1976 ทรงสนับสนุนปรินส์ชาริตี และทรงเป็นผู้อุปถัมภ์ ประธานหรือสมาชิกขององค์การการกุศลและองค์การอื่นอีกกว่า 400 แห่ง พระองค์ทรงเรียกร้องให้อนุรักษ์สิ่งก่อสร้างประวัติศาสตร์และความสำคัญของสถาปัตยกรรมในสังคม ทรงพระราชนิพนธ์หรือร่วมทรงพระราชนิพนธ์หนังสือกว่า 20 เล่ม พระองค์ทรงสนับสนุนการเกษตรออร์แกนิกและการปฏิบัติเพื่อยับยั้งการเปลี่ยนแปลงสภาพภูมิอากาศในระหว่างเป็นผู้จัดการที่ดินกรรมสิทธิ์ดัชชีคอร์นวอล ทำให้ทรงได้รับรางวัลและการยกย่องจากกลุ่มสิ่งแวดล้อมหลายกลุ่ม พระองค์ทรงวิจารณ์อาหารดัดแปรพันธุกรรม ทรงสนับสนุนโฮมีโอพาธีและการแพทย์ทางเลือกอื่นซึ่งทำให้ได้รับกระแสวิจารณ์ ปรินส์ฟาวน์เดชัน ซึ่งเป็นหน่วยงานการกุศลหนึ่งของพระองค์ ตกเป็นเป้าวิจารณ์เนื่องจากมีการกล่าวหาว่ามีการมอบเกียรติยศและสัญชาติบริติชให้แก่ผู้บริจาค ซึ่งปัจจุบันตำรวจกำลังสอบสวนอยู่

### ความสัมพันธ์และเสกสมรส

#### เสกสมรส

ครอบครัวสเปนเซอร์ใกล้ชิดกับพระราชวงศ์มานานแล้ว เลดีฟรอยเมย์ซึ่งเป็นคุณยายของเจ้าหญิงนั้น เป็นพระสหายและนางสนองพระโอษฐ์ในสมเด็จพระราชชนนีเอลิซาเบธ มาเป็นเวลานาน ประกอบกับการที่เจ้าชายแห่งเวลส์เคยทรงคบหาอยู่กับเลดีซาราห์พี่สาวของเลดีไดอานา ทำให้พระองค์ทรงคุ้นเคยกับไดอานาพอสมควร และเมื่อเจ้าชายชาลส์พระชนม์ได้ราว 30 พรรษา พระองค์ได้รับการร้องขอให้ทรงเสกสมรส ตามกฎหมายพระองค์จะต้องเสกสมรสกับสตรีที่ไม่ได้นับถือนิกายโรมันคาทอลิก แต่ต้องนับถือคริสตจักรแห่งอังกฤษ นอกจากนี้ยังมีคำแนะนำให้พระองค์เสกสมรสกับหญิงบริสุทธิ์ด้วย อีกทั้งการที่สมเด็จพระราชชนนีมีพระราชประสงค์จะให้พระองค์เองกับเลดีฟรอมเมย์ได้เป็น "ทองแผ่นเดียวกัน" เจ้าชายผู้ทรงรักสมเด็จยายมากจึงทรงยอมตามพระทัย และพยายามทำพระองค์ให้คิดว่าไดอานานี้แหละ คือสุดยอดผู้หญิงที่เหมาะสมกับพระองค์ และเป็นผู้หญิงที่พระองค์รัก

สำนักพระราชวังประกาศเมื่อวันที่ 24 กุมภาพันธ์ ค.ศ. 1981 ว่าพระราชพิธีอภิเษกสมรสจะจัดขึ้นที่อาสนวิหารนักบุญเปาโล กรุงลอนดอน ในวันที่ 29 กรกฎาคม ปีเดียวกัน แขกจำนวน 3,500 คนถูกเชิญมาในขณะที่ผู้ชมนับพันล้านคนทั่วโลกเฝ้ารอดูพระราชพิธี

หลังการอภิเษกสมรสไดอานาได้รับยศเป็น เจ้าหญิงแห่งเวลส์นอกจากนี้ ไดอานายังเป็นสตรีสามัญชนคนแรกที่เสกสมรสกับเจ้าชายแห่งเวลส์ และได้ดำรงพระอิสริยยศเป็นเจ้าหญิงแห่งเวลส์ด้วย

#### หย่าร้าง

ชาลส์และคามิลลาในการเปิดรัฐสภาเวลส์ คาร์ดิฟฟ์ ใน ค.ศ. 2011 ภาพทางการ
เหตุการณ์ไม่เป็นไปอย่างความคาดหมายของทุกคน ในระยะแรกเจ้าหญิงไม่สามารถทรงปรับพระองค์ให้เข้ากับชีวิตของความเป็นเจ้าหญิงได้ และทรงทุกข์ทรมานจากพระโรคบูลิเมีย (น้ำหนักลดลงอย่างรวดเร็ว) หลังจากหายจากพระโรค เจ้าหญิงได้มีพระประสูติกาลเจ้าชายวิลเลียม หลังจากนั้นอีก 2 ปี พระองค์ได้มีพระประสูติกาลอีกครั้ง เจ้าชายแฮร์รี ซึ่งสร้างความผิดหวังให้กับเจ้าชายชาลส์มาก เนื่องจากพระองค์ทรงหวังว่าพระองค์น่าจะได้พระธิดาจากการประสูติกาลครั้งที่ 2 นี้ เนื่องจากโปรดลูกสาวของคามิลลามากอีกทั้งยังมีข่าวลือว่า แท้จริงแล้วเจ้าชายแฮร์รีอาจไม่ใช่พระโอรสของพระองค์ รายงานข่าวส่วนหนึ่งเชื่อว่าทั้งสองพระองค์เริ่มแยกกันอยู่หลังจากการเสกสมรสเพียง 5 ปี บางคนเชื่อว่าเนื่องจากเจ้าชายชาลส์ไม่สามารถทนได้ที่พระชายาได้รับความชื่นชมมากกว่าพระองค์ (คล้ายคลึงกับเหตุการณ์ของเจ้าหญิงมาซาโกะ มกุฎราชกุมารีแห่งญี่ปุ่นในปัจจุบัน) ภาระทั้งหมดกลับตกไปที่ไดอานาในฐานะที่ควรจะ "ทรงทนให้ได้" เจ้าหญิงพยายามอย่างยิ่งที่จะพยายามเชื่อมความสัมพันธ์ของพระองค์กับชาลส์ไว้ให้นานที่สุด แต่ไม่เป็นผล สื่อมวลชนประโคมข่าวเกี่ยวกับความสัมพันธ์ของเจ้าชายชาลส์กับคามิลลาอย่างครึกโครม รวมทั้งประโคมข่าวระหว่างเจ้าหญิงกับผู้ชายอีกหลายคน นั่นทำให้ทั้งสองพระองค์คิดว่า เรื่องราวทั้งหมดควรจะจบลงเสียที ความสัมพันธ์ของทั้งสองพระองค์ในขณะนั้น สื่อมวลชนเรียกว่า "สงครามแห่งเวลส์" (War of Waleses)

#### อภิเษกสมรสครั้งที่สอง

คลาเรนซ์เฮ้าส์ประกาศเมื่อวันที่ 10 กุมภาพันธ์ ค.ศ. 2005 ว่าเจ้าชายชาลส์และคามิลลา พาร์กเกอร์ โบลส์ จะเสกสมรสกันในวันที่ 8 เมษายน ปีเดียวกันนั้น อย่างไรก็ตามเนื่องจากการสิ้นพระชนม์ของสมเด็จพระสันตะปาปาจอห์น ปอลที่ 2 การเสกสมรสต้องเลื่อนไปเป็นวันที่ 9 เมษายน แทนเพราะเจ้าชายชาลส์ต้องเสด็จฯ ไปในการพระศพ

รวมทั้งได้มีการประกาศเพิ่มเติมด้วยว่าหลังจากเสกสมรสแล้ว คามิลลาจะดำรงพระอิสริยยศเป็น **เจ้าหญิงดัชเชสแห่งคอร์นวอลล์** (Her Royal Highness The Duchess of Cornwall) และหลังจากชาลส์เสด็จขึ้นครองราชย์ จะดำรงพระอิสริยยศเป็นเจ้าหญิงพระชายา (Her Royal Highness The Princess Consort) เชื่อกันว่าเนื่องจากอ้างอิงตามพระอิสริยยศของเจ้าชายอัลเบิร์ตพระราชสวามีในสมเด็จพระราชินีนาถวิกตอเรียที่ทรงดำรงพระอิสริยยศเป็น เจ้าชายพระราชสวามี (His Royal Highness The Prince Consort)

ต่อมาในวันที่ 6 กุมภาพันธ์ ค.ศ. 2022 สมเด็จพระราชินีนาถเอลิซาเบธที่ 2 ทรงมีแถลงการณ์ในโอกาสพระราชพิธีเฉลิมฉลองการครองสิริราชสมบัติครบ 70 ปีของสมเด็จพระราชินีนาถใจความว่า คามิลลา ดัชเชสแห่งคอร์นวอลล์จะทรงเป็นที่รู้จักในฐานะสมเด็จพระราชินี

กระทั่งสมเด็จพระราชินีนาถเอลิซาเบธที่ 2 สวรรคตเมื่อวันที่ 8 กันยายน ค.ศ. 2022 เจ้าชายชาลส์ขึ้นครองราชสมบัติเป็นสมเด็จพระเจ้าชาลส์ที่ 3 แห่งสหราชอาณาจักร ทำให้ คามิลลา ทรงขึ้นดำรงพระอิสริยยศ **สมเด็จพระราชินีคามิลลาแห่งสหราชอาณาจักร**

## พระมหากษัตริย์แห่งสหราชอาณาจักร

พระราชดำรัสแก่รัฐสภาสกอตแลนด์ในวันที่ 13 กันยายน ค.ศ. 2022 หลังพระราชพิธีราชาภิเษก 5 วัน
หลังการสวรรคตของพระราชมารดาในวันที่ 8 กันยายน ค.ศ. 2022 เจ้าชายชาลส์ได้ขึ้นครองราชย์เป็นสมเด็จพระเจ้าชาลส์ที่ 3 โดยพระองค์เป็นทายาทผู้มีสิทธิโดยตรงที่ดำรงตำแหน่งนานที่สุดในสหราชอาณาจักร แซงหน้าสถิติของสมเด็จพระเจ้าเอ็ดเวิร์ดที่ 7 ที่ 59 ปีในวันที่ 20 เมษายน ค.ศ. 2011 พระองค์ยังขึ้นครองราชย์เป็นพระมหากษัตริย์ตอนพระชนมพรรษา 73 พรรษา ทำให้เป็นบุคคลที่แก่ที่สุด แซงหน้าสถิติก่อนหน้าของสมเด็จพระเจ้าวิลเลียมที่ 4 แห่งสหราชอาณาจักร ที่ขึ้นครองราชย์ตอนพระชนมพรรษา 64 พรรษาใน ค.ศ. 1830

ชาลส์และคามิลลาหลังพิธีราชาภิเษก
พระราชพิธีราชาภิเษกของสมเด็จพระเจ้าชาลส์ที่ 3 กับคามิลลาจัดขึ้นในเวสตืมินสเตอร์แอบบีย์ในวันที่ 6 พฤษภาคม ค.ศ. 2023 โดยมีการวางแผนมาหลายปีภายใต้ชื่อรหัส *ปฏิบัติการลูกโลกทองคำ* (*Operation Golden Orb*) หลายรายงานก่อนพิธีราชาภิเษกเสนอแนะพระราชพิธีราชาภิเษกของพระเจ้าชาลส์จะเรียบง่ายกว่าของพระราชมารดาใน ค.ศ. 1953

ในช่วงปลายเดือนมกราคมปีถัดมา พระองค์ทรงเข้ารับการรักษาพระอาการประชวรต่อมลูกหมากโตที่คลินิกลอนดอน ไม่กี่วันต่อมาสำนักพระราชวังได้ประกาศว่าพระองค์ได้รับการวินิจฉัยว่าทรงพระประชวรด้วยพระโรคมะเร็ง ทั้งนี้ คณะแพทย์ได้ถวายคำแนะนำให้งดพระราชกรณียกิจในการทรงเยี่ยมประชาชนออกไปก่อน และสมเด็จพระราชินีกับเจ้าชายแห่งเวลส์จะปฏิบัติพระราชกรณียกิจแทนพระองค์ในช่วงเวลาดังกล่าว อนึ่ง สื่ออังกฤษระบุว่าพระโรคดังกล่าวมิใช่มะเร็งต่อมลูกหมาก

## ที่ประทับและพระราชทรัพย์

ใน ค.ศ. 2023 *เดอะการ์เดียน* ประมาณการทรัพย์สินส่วนพระองค์ไว้ที่e 1.8 พันล้านปอนด์สเตอร์ลิง จำนวนประมาณการนี้รวมสินทรัพย์ของดัชชีแลงแคสเตอร์ที่มีค่า 653 ล้านปอนด์ อัญมณีรวม 533 ล้านปอนด์ อสังหาริมทรัพย์ 330 ล้านปอนด์ ส่วนแบ่งและการลงทุน 142 ล้านปอนด์ ชุดสะสมแสตมป์มีค่าอย่างน้อย 100 ล้านปอนด์, ม้าแข่ง 27 ล้านปอนด์ ผลงานศิลปะ 24 ล้านปอนด์ และรถยนต์พระที่นั่ง 6.3 ล้านปอนด์ ทรัพย์สินส่วนใหญ่ที่ชาลส์ได้รับจากพระราชมารดาได้รับการยกเว้นภาษีมรดก

พระตำหนักแคลเรนซ์ ที่ประทับในลอนดอนของสมเด็จพระเจ้าชาลส์ตั้งแต่ ค.ศ. 2003
พระตำหนักแคลเรนซ์ ซึ่งเคยเป็ยที่ประทับของสมเด็จพระราชินีเอลิซาเบธ พระราชชนนี เป็นที่ประทับในลอนดอนของสมเด็จพระเจ้าชาลส์อย่างเป็นทางการตั้งแต่ ค.ศ. 2003 หลังบูรณะด้วยค่าใช้จ่ายถึง 4.5 ล้านปอนด์สเตอร์ลิง

## พระราชอิสริยยศ

| ธรรมเนียมพระยศของ **สมเด็จพระเจ้าชาลส์ที่ 3 แห่งสหราชอาณาจักร** |
| --- |
| **ตราประจำพระอิสริยยศ** |
| **ธงประจำพระอิสริยยศ** |
| **ตราประจำพระองค์** |
| การทูล | His Majesty The King (ใต้ฝ่าละอองธุลีพระบาท) |
| การแทนตน | ข้าพระพุทธเจ้า |
| การขานรับ | Your Majesty The King (พระพุทธเจ้าข้า/เพคะ) |
| ลำดับโปเจียม | 1 |

### พระยศ

ชาร์ลมีพระราชอิสริยยศจำนวนมากทั้งในเครือจักรภพ โดยทรงได้รับพระราชทานและถวายเครื่องราชอิสริยาภรณ์ทั้งในประเทศและทั่วโลก ในแต่ละดินแดนที่พระองค์เป็นประมุข พระราชอิสริยยศของพระองค์เป็นไปตามนี้: *พระมหากษัตริย์แห่งเซนต์ลูเชียและดินแดนอื่น ๆ ของพระองค์* (King of Saint Lucia and of His other Realms and Territories) ในเซนต์ลูเชีย *พระมหากษัตริย์แห่งออสเตรเลียและดินแดนอื่น ๆ ของพระองค์* (King of Australia and His other Realms and Territories) ในออสเตรเลีย ฯลฯ ส่วนในไอล์ออฟแมนที่เป็นดินแดนภายใต้อธิปไตย พระองค์เป็นที่รู้จักในฐานะลอร์ดแห่งแมน

มีการคาดการณ์ตลอดช่วงรัชสมัยเอลิซาเบธที่ 2 ว่าชาลส์จะเลือกพระปรมาภิไธยใดในช่วงขึ้นครองราชย์ พระองค์อาจขึ้นครองราชย์เป็น *จอร์จที่ 7* หรือใช้พระนามหนึ่งในนั้นแทน *ชาลส์ที่ 3* มีรายงานว่าพระองค์อาจใช้พระนามจอร์จเพื่ออุทิศแด่สมเด็จพระเจ้าจอร์จที่ 6 พระอัยกา และเพื่อหลีกเลี่ยงความเกี่ยวโยงกับพระมหากษัตริย์ที่มีข้อขัดแย้งองค์ก่อนหน้าที่มีพระปรมาภิไธยว่า ชาลส์ ราชสำนักของชาลส์ยืนยันไว้ใน ค.ศ. 2005 ว่ายังไม่มีการตัดสินพระทัย การคาดการณ์ยังคงมีต่อไปไม่กี่ชั่วโมงหลังการสวรรคตของพระราชมารดา จนกระทั่งลิซ ทรัสส์ประกาศไว้และทางพระตำหนักแคลเรนซ์ยืนยันว่าชาลส์จะใช้พระปรมาภิไธยเป็น *ชาลส์ที่ 3*

* **14 พฤศจิกายน ค.ศ. 1948 – 6 กุมภาพันธ์ ค.ศ. 1952**: *ฮิสรอยัลไฮเนส* เจ้าชายชาร์ลส์แห่งเอดินบะระ (*His Royal Highness* Prince Charles of Edinburgh)
* **6 กุมภาพันธ์ ค.ศ. 1952 – 8 กันยายน ค.ศ. 2022**: *ฮิสรอยัลไฮเนส* ดยุกแห่งคอร์นวอลล์ (*His Royal Highness* The Duke of Cornwall)
	+ *ในสกอตแลนด์*: **6 กุมภาพันธ์ ค.ศ. 1952 – 8 กันยายน ค.ศ. 2022**: *ฮิสรอยัลไฮเนส* ดยุกแห่งรอธเซย์ (*His Royal Highness* The Duke of Rothesay)
* **26 กรกฎาคม ค.ศ. 1958 – 8 กันยายน ค.ศ. 2022**: *ฮิสรอยัลไฮเนส* เจ้าชายแห่งเวลส์ (*His Royal Highness* The Prince of Wales)
	+ *ในสกอตแลนด์*: **ค.ศ. 2000 – 2001**: *พระกรุณา* ข้าหลวงพระองค์ใหญ่แห่งสมัชชาใหญ่แห่งคริสตจักรแห่งสกอตแลนด์

* **9 เมษายน ค.ศ. 2021 – 8 กันยายน ค.ศ. 2022**: *ฮิสรอยัลไฮเนส* ดยุกแห่งเอดินบะระ (*His Royal Highness* The Duke of Edinburgh)
	+ ในสกอตแลนด์: *ฮิสรอยัลไฮเนส* เอิร์ลแห่งแมริโอเน็ธ (*His Royal Highness* The Earl of Merioneth)
	+ ในไอร์แลนด์เหนือ: *ฮิสรอยัลไฮเนส* บารอนกรีนิช (*His Royal Highness* The Baron Greenwich)

* **8 กันยายน ค.ศ. 2022 – ปัจจุบัน**: *ฮิสมาเจสตี* สมเด็จพระราชาธิบดี (His Majesty The King)

### ตราอาร์ม

|  |  |  |  |
| --- | --- | --- | --- |
| ตราอาร์มเจ้าชายแห่งเวลส์ (1958–2022) | ตราอาร์มกษัตริย์แห่งสหราชอาณาจักร | ตราอาร์มกษัตริย์แห่งสหราชอาณาจักรสำหรับใช้ในสกอตแลนด์ | ตราอาร์มกษัตริย์แห่งแคนาดา |

### เครื่องราชอิสริยาภรณ์

สมเด็จพระเจ้าชาลส์ที่ 3 ทรงเป็นประธานและได้รับพระราชทานและทูลเกล้าถวายเครื่องราชอิสริยาภรณ์ทั้งสหราชอาณาจักร เครือจักรภพ ดินแดนอื่น ๆ และต่างประเทศ ดังนี้

#### เครื่องราชอิสริยาภรณ์สหราชอาณาจักร

* ค.ศ. 1958 –  เครื่องราชอิสริยาภรณ์การ์เทอร์ ชั้นสูงสุด อัศวิน *(KG)* (ทรงเป็นประธานเมื่อปี ค.ศ. 2022)
* ค.ศ. 1974 –  เครื่องราชอิสริยาภรณ์บาธ ชั้นสูงสุด อัศวิน *(GCE)* เกรตมาสเตอร์และเจ้าชายอัศวิน (ทรงเป็นประธานเมื่อปี ค.ศ. 2022)
* ค.ศ. 1977 –  เครื่องราชอิสริยาภรณ์ทริสเติล ชั้นสูงสุด อัศวินพิเศษ *(KT)* (ทรงเป็นประธานเมื่อปี ค.ศ. 2022)
* ค.ศ. 2022 –  ประธานแห่ง เครื่องราชอิสริยาภรณ์นักบุญแพทริก
* ค.ศ. 2022 –  ประธานแห่ง เครื่องราชอิสริยาภรณ์นักบุญไมเคิลและจอร์จ
* ค.ศ. 2022 –  ประธานแห่ง เครื่องราชอิสริยาภรณ์จักรวรรดิบริติช
* ค.ศ. 2022 –  ประธานแห่ง เครื่องราชอิสริยาภรณ์การบริการที่โดดเด่น
* ค.ศ. 2022 –  ประธานแห่ง เคริ่องราชอิสริยาภรณ์การบริการจักรวรรดิ
* ค.ศ. 2022 –  ประธานแห่ง เครื่องราชอิสริยาภรณ์ดาราแห่งอินเดีย
* ค.ศ. 2022 –  ประธานแห่ง เครื่องราชอิสริยาภรณ์จักรวรรดิอินเดีย
* ค.ศ. 2022 –  ประธานแห่ง เครื่องราชอิสริยาภรณ์มงกุฎอินเดีย
* ค.ศ. 2022 –  ประธานแห่ง เครื่องราชอิสริยาภรณ์บริติชอินเดีย
* ค.ศ. 2022 –  ประธานแห่ง เครื่องราชอิสริยาภรณ์กิตติคุณอินเดีย
* ค.ศ. 2022 –  ประธานแห่ง เครื่องราชอิสริยาภรณ์พม่า
* ค.ศ. 1953 –  เหรียญบรมราชาภิเษก สมเด็จพระราชินีนาถเอลิซาเบธที่ 2
* ค.ศ. 1977 –  เหรียญรัชดาภิเษก สมเด็จพระราชินีนาถเอลิซาเบธที่ 2
* ค.ศ. 2002 –  เหรียญกาญจนาภิเษก สมเด็จพระราชินีนาถเอลิซาเบธที่ 2
* ค.ศ. 2012 –  เหรียญพัชราภิเษก สมเด็จพระราชินีนาถเอลิซาเบธที่ 2
* ค.ศ. 2022 –  เหรียญฉลองสิริราชสมบัติครบ 70 ปี สมเด็จพระราชินีนาถเอลิซาเบธที่ 2
* ค.ศ. ไม่ปรากฏ –  เหรียญเกียรติยศการรับราชการทหารเรือและความประพฤติดี ชั้นที่ 3

#### เครื่องราชอิสริยาภรณ์เครือจักรภพและดินแดนอื่น ๆ

* ออสเตรเลีย :
	+ ค.ศ. 1981 –  เครื่องราชอิสริยาภรณ์ออสเตรเลีย ชั้นที่ 1 ประถมาภรณ์ *(AK)* (ทรงเป็นประธานเมื่อปี ค.ศ. 2022)
* นิวซีแลนด์ :
	+ ค.ศ. 1983 –  เครื่องราชอิสริยาภรณ์การบริการสมเด็จพระราชินีนาถ ชั้นพิเศษ *(QSO)* (ทรงเป็นประธานเมื่อปี ค.ศ. 2022 และได้เปลี่ยนชื่อเป็นเครื่องราชอิสริยาภรณ์การบริการพระมหากษัตริย์ เมื่อปี ค.ศ. 2024)
	+ ค.ศ. 2022 –  ประธานแห่ง เครื่องราชอิสริยาภรณ์นิวซีแลนด์
	+ ค.ศ. 2022 –  ประธานแห่ง เครื่องราชอิสริยาภรณ์กิตติคุณนิวซีแลนด์
	+ ค.ศ. 1990 –  เหรียญที่ระลึกนิวซีแลนด์ ค.ศ. 1990
	+ ค.ศ. 2012 –  เหรียญรางวัลกองทัพนิวซีแลนด์
* ซัสแคตเชวัน :
	+ ค.ศ. 2001 –  เครื่องรัฐอิสริยาภรณ์กิตติคุณซัสแคตเชวัน ชั้นสูงสุด สมาชิกเกียรติยศ *(SOM)*
* ราชอาณาจักรเครือจักรภพ :
	+ ค.ศ. 2002 –  เครื่องราชอิสริยาภรณ์กิตติคุณ ชั้นสูงสุด สมาชิก *(OM)* (ทรงเป็นประธานเมื่อปี ค.ศ. 2022)
	+ ค.ศ. 2022 –  ประธานแห่ง เครื่องราชอิสริยาภรณ์รอยัลวิกตอเรียน
	+ ค.ศ. 2022 –  ประธานแห่ง เครื่องราชอิสริยาภรณ์เชิดชูเกียรติยศ
* ปาปัวนิวกินี :
	+ ค.ศ. 2012 –  เครื่องราชอิสริยาภรณ์โลโกฮู ชั้นที่ 1 ประถมาภรณ์ *(GCL)* (ทรงเป็นประธานเมื่อปี ค.ศ. 2022)
	+ ค.ศ. 2022 –  ประธานแห่ง เครื่องราชอิสริยาภรณ์ดาราแห่งเมลานีเซีย
* แคนาดา :
	+ ค.ศ. 2017 –  เครื่องราชอิสริยาภรณ์แคนาดา ชั้นสูงสุด สหายพิเศษ *(CC)* (ทรงเป็นประธานเมื่อปี ค.ศ. 2022)
	+ ค.ศ. 2022 –  เครื่องราชอิสริยาภรณ์กิตติคุณฝ่ายทหาร ชั้นที่ 1 ผู้บัญชาการพิเศษ *(CMM)* (ทรงเป็นประธานเมื่อปี ค.ศ. 2022)
	+ ค.ศ. 2022 –  ประธานแห่ง เครื่องราชอิสริยาภรณ์กิตติคุณฝ่ายกองกำลังตำรวจ
	+ ค.ศ. ไม่ปรากฏ –  เหรียญราชอิสริยาภรณ์กองทัพแคนาดา ชั้นที่ 3
* สหราชอาณาจักร และระหว่างประเทศ :
	+ ค.ศ. 2022 –  ประธานแห่ง เครื่องราชอิสริยาภรณ์นักบุญจอห์น
* แอนทีกาและบาร์บิวดา :
	+ ค.ศ. 2022 –  ประธานแห่ง เครื่องราชอิสริยาภรณ์วีรบุรุษแห่งชาติแอนทีกาและบาร์บิวดา
	+ ค.ศ. 2022 –  ประธานแห่ง เครื่องราชอิสริยาภรณ์แห่งชาติแอนทีกาและบาร์บิวดา
	+ ค.ศ. 2022 –  ประธานแห่ง เครื่องราชอิสริยาภรณ์กิตติคุณแอนทีกาและบาร์บิวดา
	+ ค.ศ. 2022 –  ประธานแห่ง เครื่องราชอิสริยาภรณ์มรดกเกี่ยวกับเจ้าชาย
* บาฮามาส :
	+ ค.ศ. 2022 –  ประธานแห่ง เครื่องราชอิสริยาภรณ์กิตติคุณบาฮามาส
* เบลีซ :
	+ ค.ศ. 2022 –  ประธานแห่ง เครื่องราชอิสริยาภรณ์วีรบุรุษแห่งชาติเบลีซ
	+ ค.ศ. 2022 –  ประธานแห่ง เครื่องราชอิสริยาภรณ์เบลีซ
	+ ค.ศ. 2022 –  ประธานแห่ง เครื่องราชอิสริยาภรณ์ศักดินา
* กรีเนดา :
	+ ค.ศ. 2022 –  ประธานแห่ง เครื่องราชอิสริยาภรณ์วีรบุรุษแห่งชาติกรีเนดา
	+ ค.ศ. 2022 –  ประธานแห่ง เครื่องราชอิสริยาภรณ์แห่งชาติกรีเนดา
	+ ค.ศ. 2022 –  ประธานแห่ง เครื่องราชอิสริยาภรณ์กรีเนดา
* เซนต์คิตส์และเนวิส :
	+ ค.ศ. 2022 –  ประธานแห่ง เครื่องราชอิสริยาภรณ์วีรบุรุษแห่งชาติเซนต์คิตส์และเนวิส
	+ ค.ศ. 2022 –  ประธานแห่ง เครื่องราชอิสริยาภรณ์นักบุญคริสโตเฟอร์และเนวิส
* เซนต์ลูเชีย :
	+ ค.ศ. 2022 –  ประธานแห่ง เครื่องราชอิสริยาภรณ์เซนต์ลูเซีย
* ตูวาลู :
	+ ค.ศ. 2022 –  ประธานแห่ง เครื่องราชอิสริยาภรณ์กิตติคุณตูวาลู
* หมู่เกาะโซโลมอน :
	+ ค.ศ. 2022 –  ประธานแห่ง เครื่องราชอิสริยาภรณ์หมู่เกาะโซโลมอน
	+ ค.ศ. 2024 –  ดาราแห่งหมู่เกาะโซโลมอน ชั้นสูงสุด *(SSI)*

#### เครื่องราชอิสริยาภรณ์ต่างประเทศ

* ฟินแลนด์ :
	+ ค.ศ. 1969 –  เครื่องอิสริยาภรณ์กุหลาบขาวฟินแลนด์ ชั้นที่ 1 ประถมาภรณ์
* เนเธอร์แลนด์ :
	+ ค.ศ. 1972 –  เครื่องราชอิสริยาภรณ์มงกุฎเนเธอร์แลนด์ ชั้นที่ 1 ประถมาภรณ์
	+ ค.ศ. 1982 –  เครื่องราชอิสริยาภรณ์ออเรนจ์-นัสเซา ชั้นที่ 1 อัศวินมหากางเขน
	+ ค.ศ. 2013 –  เหรียญการขึ้นครองราชย์ สมเด็จพระราชาธิบดีวิลเลิม-อเล็กซานเดอร์
* ลักเซมเบิร์ก :
	+ ค.ศ. 1972 –  เครื่องราชอิสริยาภรณ์มงกุฎโอ๊ก ชั้นที่ 1 มหากางเขน
* เดนมาร์ก :
	+ ค.ศ. 1974 –  เครื่องราชอิสริยาภรณ์ไอยรา ชั้นสูงสุด *(RE)*
* เนปาล :
	+ ค.ศ. 1975 –  เครื่องราชอิสริยาภรณ์โอชัสวี ราชันย์ ชั้นสูงสุด สมาชิก
	+ ค.ศ. 1975 –  เหรียญบรมราชาภิเษก สมเด็จพระราชาธิบดีพิเรนทระ
* สวีเดน :
	+ ค.ศ. 1975 –  เครื่องราชอิสริยาภรณ์เซราฟีม ชั้นสูงสุด *(RSerafO)*
* บราซิล :
	+ ค.ศ. 1978 –  เครื่องอิสริยาภรณ์ดาวกางเขนใต้ ชั้นที่ 1 ประถมาภรณ์
* นอร์เวย์ :
	+ ค.ศ. 1978 –  เครื่องราชอิสริยาภรณ์นักบุญโอลาฟ ชั้นสูงสุด ประถมาภรณ์พร้อมสายสร้อย
* อียิปต์ :
	+ ค.ศ. 1981 –  เครื่องอิสริยาภรณ์สาธารณรัฐ ชั้นที่ 1 ประถมาภรณ์
* ฝรั่งเศส :
	+ ค.ศ. 1984 –  เครื่องอิสริยาภรณ์เลฌียงดอเนอร์ ชั้นที่ 1 กร็อง-ครัว
	+ ค.ศ. 2017 –  เครื่องอิสริยาภรณ์กิตติคุณการเกษตร ชั้นที่ 1 กอม็องเดอร์
* มาลาวี :
	+ ค.ศ. 1985 –  เครื่องอิสริยาภรณ์สิงโตมาลาวี ชั้นที่ 1 ประถมาภรณ์
* บาห์เรน :
	+ ค.ศ. 1986 –  เครื่องราชอิสริยาภรณ์เชคอีชา บิน ซัลมาน บินอัลเคาะลีฟะฮ์ ชั้นที่ 1 สมาชิกพร้อมสายสร้อย
* กาตาร์ :
	+ ค.ศ. 1986 –  เครื่องราชอิสริยาภรณ์กิตติคุณกาตาร์ ชั้นสูงสุด สายสร้อย
	+ ค.ศ. 2024 –  เครื่องราชอิสริยาภรณ์ดาบแห่งผู้ก่อตั้งเชค จัสซิม บิน โมฮัมเหม็ด อาล ษานี
* สเปน :
	+ ค.ศ. 1986 –  เครื่องราชอิสริยาภรณ์การ์โลสที่ 3 ชั้นที่ 1 ประถมาภรณ์
* ซาอุดีอาระเบีย :
	+ ค.ศ. 1987 –  เครื่องราชอิสริยาภรณ์สมเด็จพระราชาธิบดีอับดุลอะซีซ ชั้นที่ 1 ประถมาภรณ์
* โปรตุเกส :
	+ ค.ศ. 1993 –  เครื่องเสนาอิสริยาภรณ์อาวีซ ชั้นที่ 1 ประถมาภรณ์
	+ ค.ศ. 2023 –  เครื่องเสนาอิสริยาภรณ์หอคอยและดาบ ชั้นสูงสุด มหาปรมาภรณ์ *(GColTE)*
* คูเวต :
	+ ค.ศ. 1993 –  เครื่องราชอิสริยาภรณ์มูบารัคมหาราช ชั้นที่ 1 ประถมาภรณ์
* บรูไน :
	+ ค.ศ. 1996 –  เครื่องราชอิสริยาภรณ์ราชตระกูลไลลา อุตามา ชั้นที่ 1 ประถมาภรณ์ *(DK)*
* ฮังการี :
	+ ค.ศ. 2010 –  เครื่องอิสริยาภรณ์กิตติคุณแห่งสาธารณรัฐฮังการี ชั้นที่ 1 ประถมาภรณ์
* เม็กซิโก :
	+ ค.ศ. 2015 –  เครื่องอิสริยาภรณ์อินทรีแอซแท็ก ชั้นที่ 1 ประถมาภรณ์ชั้นพิเศษ
* โรมาเนีย :
	+ ค.ศ. 2017 –  เครื่องอิสริยาภรณ์ดาราแห่งโรมาเนีย ชั้นที่ 1 ประถมาภรณ์
* กานา :
	+ ค.ศ. 2018 –  เครื่องอิสริยาภรณ์ดาราแห่งกานา ชั้นที่ 1 ประถมาภรณ์ *(CSC)*
* อาร์มีเนีย :
	+ ค.ศ. 2018 –  เครื่องอิสริยาภรณ์สัมพันธไมตรี
* บาร์เบโดส :
	+ ค.ศ. 2021 –  เครื่องอิสริยาภรณ์อิสรภาพบาร์เบโดส ชั้นสูงสุด สมาชิก *(FB)*
* เยอรมนี :
	+ ค.ศ. 2023 –  เครื่องอิสริยาภรณ์เกียรติคุณแห่งสหพันธ์สาธารณรัฐเยอรมนี ชั้นสูงสุด มหากางเขนวิเศษ (มหาปรมาภรณ์)
* เกาหลีใต้ :
	+ ค.ศ. 2023 –  เครื่องอิสริยาภรณ์มูกุงฮวา ชั้นสูงสุด *(GOM)*
* ญี่ปุ่น :
	+ ค.ศ. 2024 –  เครื่องราชอิสริยาภรณ์อันสูงส่งยิ่งดอกเบญจมาศ ชั้นสูงสุด สังวาล

## พระราชโอรส

| พระนาม | ประสูติ | สมรส | พระบุตร |
| --- | --- | --- | --- |
| วันที่ | พระชายา |
| เจ้าชายวิลเลียม เจ้าชายแห่งเวลส์ |  (1982-06-21) 21 มิถุนายน ค.ศ. 1982 | 29 เมษายน ค.ศ. 2011 | แคเธอริน มิดเดิลตัน | เจ้าชายจอร์จแห่งเวลส์ เจ้าหญิงชาร์ลอตต์แห่งเวลส์ เจ้าชายหลุยส์แห่งเวลส์ |
| เจ้าชายแฮร์รี ดยุกแห่งซัสเซกซ์ |  (1984-09-15) 15 กันยายน ค.ศ. 1984 | 19 พฤษภาคม ค.ศ. 2018 | เมแกน มาร์เคิล | * เจ้าชายอาร์ชีแห่งซัสเซกซ์
* เจ้าหญิงลิลีเบ็ตแห่งซัสเซกซ์
 |

## พงศาวลี

| ขยายพงศาวลีของสมเด็จพระเจ้าชาลส์ที่ 3 แห่งสหราชอาณาจักร |
| --- |
|

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | 8. พระเจ้าเยออร์ยีโอสที่ 1 แห่งกรีซ |
|  |  |
|  |  |
|  |
|  | 4. เจ้าชายแอนดรูว์แห่งกรีซและเดนมาร์ก |  |
|  |  |
|  |  |  |  |
|  |
|  | 9. โอลกา คอนสแตนตินอฟนา แห่งรัสเซีย |
|  |  |
|  |  |
|  |
|  | 2. เจ้าชายฟิลิป ดยุกแห่งเอดินบะระ |  |
|  |  |
|  |  |  |  |  |  |
|  |
|  | 10. เจ้าชายลูทวิชแห่งบัทเทินแบร์ค |
|  |  |
|  |  |
|  |
|  | 5. เจ้าหญิงอลิซแห่งบัทเทินแบร์ค |  |
|  |  |
|  |  |  |  |
|  |
|  | 11. เจ้าหญิงวิคโทรีอาแห่งเฮ็สเซินและริมไรน์ |
|  |  |
|  |  |
|  |
|  | 1. **สมเด็จพระเจ้าชาลส์ที่ 3 แห่งสหราชอาณาจักร** |  |
|  |
|  |  |  |  |  |  |  |  |
|  |
|  | 12. สมเด็จพระเจ้าจอร์จที่ 5 แห่งสหราชอาณาจักร |
|  |  |
|  |  |
|  |
|  | 6. สมเด็จพระเจ้าจอร์จที่ 6 แห่งสหราชอาณาจักร |  |
|  |  |
|  |  |  |  |
|  |
|  | 13. มาเรียแห่งเท็ค |
|  |  |
|  |  |
|  |
|  | 3. สมเด็จพระราชินีนาถเอลิซาเบธที่ 2 แห่งสหราชอาณาจักร |  |
|  |  |
|  |  |  |  |  |  |
|  |
|  | 14. โคลด โบวส์-ลีออน เอิร์ลที่ 14 แห่งสตราธมอร์และคิงฮอร์น |
|  |  |
|  |  |
|  |
|  | 7. สมเด็จพระราชินีเอลิซาเบธ พระราชชนนี |  |
|  |  |
|  |  |  |  |
|  |
|  | 15. เซซิเลีย นีนา คาเวนดิช-เบนทิงค์ |
|  |  |
|  |  |  |  |  |  |  |  |  |  |  |  |  |  |

 |

## หมายเหตุ

## อ้างอิง

### บรรณานุกรม

* Brandreth, Gyles (2007). *Charles and Camilla: Portrait of a Love Affair*. Random House. ISBN 978-0-0994-9087-6.
* Paget, Gerald (1977). *The Lineage and Ancestry of H.R.H. Prince Charles, Prince of Wales* (2 vols). Edinburgh: Charles Skilton. ISBN 978-0-2844-0016-1.
* Pepinster, Catherine (2022). *Defenders of the Faith: Queen Elizabeth II's funeral will see Christianity take centre stage*. London: Hodder & Stoughton. ISBN 978-1-3998-0006-8.

## แหล่งข้อมูลอื่น

* พระมหากษัตริย์ ในเว็บไซต์ Royal Family
* สมเด็จพระเจ้าชาลส์ที่ 3 แห่งสหราชอาณาจักร ในเว็บไซต์รัฐบาลแคนาดา
* สมเด็จพระเจ้าชาลส์ที่ 3 แห่งสหราชอาณาจักร ในเว็บไซต์ Royal Collection Trust
* ภาพเหมือนของ สมเด็จพระเจ้าชาลส์ที่ 3 แห่งสหราชอาณาจักร ที่หอศิลป์ภาพเหมือนแห่งชาติ
* สมเด็จพระเจ้าชาลส์ที่ 3 แห่งสหราชอาณาจักร ที่อินเทอร์เน็ตมูวีเดตาเบส
* ข้อมูลการออกสื่อ บน ซี-สแปน